open-index/open-wikipedia-markdown huggingface dataset:
সোনাচোখ

সোনাচোখ () অ্যানাটিডি পরিবারের একটি গণের নাম। এরা মাঝারি আকারের হাঁস; ঠোঁটের গোড়া যত চওড়া তার বেশি উঁচু, আগা কম চ্যাপ্টা, শেষটা গোলাকার; নাক ঠোঁটের গোড়ার চেয়ে আগার কাছে; পা খাটো; পায়ের পিছনের আঙুল সুগঠিত ও প্রশস্ত পর্দাযুক্ত; পা শরীরের বেশ পেছনে, ফলে হাঁটতে অসুবিধে হয়; ডানা সুচালো; ক্রমান্বয়ে ছোট থেকে বড় পালকের লম্বাটে লেজ; ছেলে ও মেয়েপাখির চেহারায় পার্থক্য আছে। এদের পৃথিবীতে জীবিত মোট ৩ প্রজাতি, বাংলাদেশে ১ প্রজাতি রয়েছে। সেগুলো হলো;

* পাতি সোনাচোখ *Bucephala clangula*
* বারোর সোনাচোখ *Bucephala islandica*
* মহিষমাথা সোনাচোখ *Bucephala albeola*

## তথ্যসূত্র

## বহিঃসযোগ
* Common Goldeneye at Birdzilla

বিষয়শ্রেণী:হাঁস
বিষয়শ্রেণী:বিউসিফালা
সরগুজা জেলা

**সরগুজা জেলা** (হিন্দি: सरगुजा जिला) হল ভারতের ছত্তীসগঢ় রাজ্যের উত্তর প্রান্তের একটি জেলা। এই জেলার সদর শহর হল অম্বিকাপুর। এই জেলা উত্তরপ্রদেশ ও ঝাড়খণ্ড রাজ্যের সীমান্ত এলাকায় বিন্ধ্যাচল-বাঘেলখণ্ড অঞ্চলের দক্ষিণ-পূর্ব অংশে অবস্থিত।
## ইতিহাস
কিংবদন্তি অনুসারে, বনবাসের সময় রাম সরগুজা অঞ্চলে এসেছিলেন। সরগুজার অনেক অঞ্চলের নাম রামায়ণের সঙ্গে যুক্ত।

মৌর্য সাম্রাজ্যের উত্থানের আগে এই অঞ্চলের শাসক ছিল নন্দ রাজবংশ। খ্রিস্টপূর্ব তৃতীয় শতাব্দীতে এই অঞ্চল ছোটো ছোটো রাজ্যে বিভক্ত ছিল। পরে রক্ষাল গোত্রের এক রাজপুত রাজা অধুনা ঝাড়খণ্ড অঞ্চল থেকে এই অঞ্চল আক্রমণ করে জয় করে নেন। ১৮২০ সালে অমর সিং সরগুজার রাজা হন। ব্রিটিশ যুগে সরগুজা ছিল একটি দেশীয় রাজ্য।

বর্তমানে এই জেলাটি মাওবাদী উপদ্রুত লাল করিডোরের অংশ।

## জনপরিসংখ্যান
২০১১ সালের জনগণনা অনুসারে, সরগুজা জেলার জনসংখ্যা ২,৩৬২,৩২৯। এই জনসংখ্যা লাটভিয়া রাষ্ট্র বা মার্কিন যুক্তরাষ্ট্রের নিউ মেক্সিকো রাজ্যের জনসংখ্যার সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৯২তম। জেলার জনঘনত্ব । ২০০১-২০১১ দশকে জেলায় জনসংখ্যা বৃদ্ধির হার ১৯.৭৬%। জেলার লিঙ্গানুপাতের হার প্রতি ১০০০ পুরুষে ৯৭৬ জন নারী। জেলার সাক্ষরতার হার ৬১.১৬%।

আদিবাসীরা এই জেলার জনসংখ্যার প্রধান অংশ। পান্ডো ও কোরওয়ারা এখানকার পুরনো আদিবাসী। পান্ডোরা নিজেদের মহাভারতের পাণ্ডবদের বংশধর মনে করে। আবার কোরওয়ারা মনে করা তারা কৌরবদের বংশধর।

### ভাষা
এখানকার প্রধান ভাষাগুলির মধ্যে উল্লেখযোগ্য ভারিয়া ভাষা। এটি ভারিয়া উপজাতির ভাষা। দেবনাগরী হরফে লেখা হয়।

## সংস্কৃতি
বন্যপ্রাণী চলচ্চিত্রের নির্মাতা মাইক পাণ্ডের *দ্য লাস্ট মাইগ্রেশন* ছবিটি সরগুজা জেলায় নির্মিত হয়। এটিই গ্রিন অস্কার পাওয়া প্রথম এশীয় ছবি। এই জেলার সোনাবাই আদিবাসী ও লোকশিল্পের এক জনপ্রিয় মৃৎশিল্পী।
## পাদটীকা

## বহিঃসংযোগ

বিষয়শ্রেণী:ছত্তিশগড়ের জেলা
বিষয়শ্রেণী:সরগুজা জেলা
বিষয়শ্রেণী:ভারতের কয়লাখনির জেলা
ডেরেক হ্যারল্ড রিচার্ড বার্টন

**ডেরেক হ্যারল্ড রিচার্ড বার্টন** একজন ব্রিটিশ জৈব রসায়নবিজ্ঞানী। তিনি ১৯৬৯ সালে রসায়নে নোবেল পুরস্কার লাভ করেন।

## জীবনী
বার্টন ইম্পেরিয়াল কলেজ লন্ডন থেকে ১৯৪০ সালে গ্র্যাজুয়েট হন এবং ১৯৪২ সালে জৈব রসায়নে পিএইচডি ডিগ্রি লাভ করেন। তিনি এই বিশ্ববিদ্যালয়ে সহকারী প্রভাষক হিসেবে নিযুক্ত হন। তিনি ১৯৪৯ ও ১৯৫০ সালে হার্ভার্ড বিশ্ববিদ্যালয় এ ভিজিটিং প্রভাষক হিসেবে কাজ করেন। তিনি ১৯৫৫ সালে গ্লাসগো বিশ্ববিদ্যালয় এর রসায়নের অধ্যাপক নিযুক্ত হন। ১৯৫৭ সালে ইম্পেরিয়াল কলেজ লন্ডন এর জৈব রসায়নের অধ্যাপক নিযুক্ত হন। ১৯৫৮ সালে তিনি ম্যাসাচুসেট্‌স ইনস্টিটিউট অফ টেকনোলজিতে এবং ১৯৬০ সালে ইউনিভার্সিটি অব ক্যালিফোর্নিয়া, বার্কলেতে ভিজিটিং অধ্যাপক হিসেবে কাজ করেন।

## সম্মাননা
* ফেলো অব দ্য রয়েল সোসাইটি, ১৯৫৪
* ফেলো অব দ্য রয়েল সোসাইটি অব এডিনবরা, ১৯৫৬

## তথ্যসূত্র

বিষয়শ্রেণী:১৯১৮-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:নোবেল বিজয়ী রসায়নবিদ
বিষয়শ্রেণী:ব্রিটিশ রসায়নবিদ
বিষয়শ্রেণী:টেক্সাস এ অ্যান্ড এম ইউনিভার্সিটির শিক্ষক
বিষয়শ্রেণী:প্রিস্টলি পদক বিজয়ী
বিষয়শ্রেণী:কপলি পদক বিজয়ী
বিষয়শ্রেণী:ইংরেজ নোবেল বিজয়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:গ্রেভসেন্ড, কেন্টের ব্যক্তি
বিষয়শ্রেণী:ইম্পেরিয়াল কলেজ লন্ডনের প্রাক্তন শিক্ষার্থী
বিষয়শ্রেণী:ব্রিটিশ জৈব রসায়নবিদ
বিষয়শ্রেণী:রয়েল সোসাইটির সভ্য
বিষয়শ্রেণী:নাইটস ব্যাচেলর
বিষয়শ্রেণী:রয়েল সোসাইটি অব এডিনবার্গের সভ্য
বিষয়শ্রেণী:রয়েল পদক বিজয়ী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:ইম্পেরিয়াল কলেজ লন্ডনের শিক্ষায়তনিক
বিষয়শ্রেণী:বার্কবেক, লন্ডন বিশ্ববিদ্যালয়ের শিক্ষায়তনিক
বিষয়শ্রেণী:লেজিওঁ দনরের নাইট
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
রোনাল্ড জর্জ রেফর্ড নোরিশ

**রোনাল্ড জর্জ রেফর্ড নোরিশ** একজন ব্রিটিশ রসায়ন বিজ্ঞানী। তিনি ১৯৬৭ সালে রসায়নে নোবেল পুরস্কার লাভ করেন।

## জীবনী
নোরিশ ১৮৯৭ সালের ৯ নভেম্বর ইংল্যান্ডের কেমব্রিজে জন্মগ্রহণ করেন। তিনি কেমব্রিজ বিশ্ববিদ্যালয়ের ভৌত রসায়ন বিভাগের প্রধান ছিলেন।

## তথ্যসূত্র

বিষয়শ্রেণী:ব্রিটিশ বিজ্ঞানী
বিষয়শ্রেণী:নোবেল বিজয়ী রসায়নবিদ
বিষয়শ্রেণী:কেমব্রিজের ব্যক্তি
বিষয়শ্রেণী:পার্স স্কুলে শিক্ষিত ব্যক্তি
বিষয়শ্রেণী:ইংরেজ নোবেল বিজয়ী
বিষয়শ্রেণী:১৮৯৭-এ জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:ব্রিটিশ নোবেল বিজয়ী
বিষয়শ্রেণী:রয়েল সোসাইটির সভ্য
মারিও জার্দেল

**মারিও জার্দেল দে আলমিদা রিবিরো** (জন্ম: ১৮ সেপ্টেম্বর ১৯৭৩) ব্রাজিরের একজন পেশাদার ফুটবল খেলোয়াড়। জার্দেল *মাঠে সঠিক সময়ে সঠিক স্থানে* থাকার জন্য বিশেষভাবে উল্লেখযোগ্য, যার ফলে তিনি তার সময়ে ইউরোপের অন্যতম সেরা গোলদাতা হয়ে উঠেছিলেন। তিনি পোর্তো, গ্যালাতেসারে এবং স্পোর্টিং সিপি-র হয়ে ২৬৬টি খেলায় অংশ নিয়ে ২৭৪টি গোল করেছেন। জার্দেল দু'বার ইউরোপীয় লিগে সর্ব্বোচ্চ গোলদাতার পুরস্কার "গোল্ডেন বুট" লাভ করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৩-এ জন্ম
বিষয়শ্রেণী:ব্রাজিলের আন্তর্জাতিক যুব ফুটবলার
বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার
বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:২০০১ কোপা আমেরিকার খেলোয়াড়
বিষয়শ্রেণী:দেপোর্তিভো আলাভেসের খেলোয়াড়
বিষয়শ্রেণী:নিওয়েল’স ওল্ড বয়েজের খেলোয়াড়
বিষয়শ্রেণী:বোল্টন ওয়ান্ডারার্স ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:ফুটবল ক্লাব পোর্তুর খেলোয়াড়
বিষয়শ্রেণী:স্পোর্টিং সিপি-এর ফুটবলার
বিষয়শ্রেণী:সুপার লিগের খেলোয়াড়
বিষয়শ্রেণী:গালাতাসারায় ফুটবল ক্লাবের খেলোয়াড়
বিষয়শ্রেণী:সাইপ্রাসীয় প্রথম বিভাগের খেলোয়াড়
বিষয়শ্রেণী:সাইপ্রাসে প্রবাসী ফুটবলার
বিষয়শ্রেণী:গ্রেমিও ফুটবল পোর্তু আলেগ্রেন্সের খেলোয়াড়
বিষয়শ্রেণী:ভাস্কো দা গামা রেগাতাস ক্লাবের খেলোয়াড়
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:আসোচাৎসিওনে কালচো আনকোনার খেলোয়াড়
বিষয়শ্রেণী:স্পোর্টস ক্লাব বেইরা-মারের খেলোয়াড়
বিষয়শ্রেণী:এ-লিগের খেলোয়াড়
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:পর্তুগালে প্রবাসী পুরুষ ফুটবলার
বিষয়শ্রেণী:তুরস্কে প্রবাসী ফুটবলার
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ
বিষয়শ্রেণী:ইতালিতে ব্রাজিলীয় প্রবাসী ক্রীড়াবিদ
বিষয়শ্রেণী:পর্তুগালে ব্রাজিলীয় প্রবাসী ক্রীড়াবিদ
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:নিউক্যাসেল জেটস ফুটবল ক্লাবের খেলোয়াড়
ওয়েন্ডি লুহাবে

**ওয়েন্ডি লুহাবে** দক্ষিণ আফ্রিকার উদ্যোক্তা। বিভিন্ন আন্তর্জাতিক প্রতিষ্ঠানে ১০ বছর চাকরি শেষে উদ্যোক্তা-ব্যবসায়ী হিসেবে কাজ শুরু করেন।

## প্রাথমিক জীবন
ওয়েন্ডি লুহাবের জন্ম ১৯৫৭ সালে। ইউনিভার্সিটি অব ফোর্ট হ্যায়ার থেকে স্নাতক এবং ইউনিভার্সিটি অব ল্যাস্থো থেকে স্নাতকোত্তর ডিগ্রি নেন। বিএমডব্লিউতে ১০ বছর কাজ করার পর  ১৯৯১ সালে পরামর্শক প্রতিষ্ঠান ব্রিজিং দ্য গ্যাপ প্রতিষ্ঠা করেন তিনি। আফ্রিকার পিছিয়ে পড়া জনগোষ্ঠী এবং নারীদের সামনের দিকে এগিয়ে নিতে কাজ করে যাচ্ছেন। আফ্রিকার কালো তরুণদের উদ্যোক্তা হিসেবে তৈরি করা এবং বিশ্ব বাজারে দক্ষিণ আফ্রিকার প্রতিষ্ঠানগুলোকে কীভাবে সংযুক্ত করা যায় এই নিয়ে কাজ দিয়ে শুরু। তরুণদের পাশাপাশি আফ্রিকার নারীদের উদ্যোক্তা হিসেবে তৈরি করতে নিজেই উদ্যোগ নেন একটি আর্থিক প্রতিষ্ঠান প্রতিষ্ঠার জন্য যেখান থেকে প্রয়োজনমতো বিশেষ ঋণ নেওয়া যাবে। এটিই ছিল আফ্রিকার নারীদের জন্য প্রথম কোনো আর্থিক সুবিধাবিষয়ক উদ্যোগ।

## স্বীকৃতি
কাজের স্বীকৃতি হিসেবে বিশ্বের সেরা ৫০ শীর্ষ নারী উদ্যোক্তা এবং ওয়ার্ল্ড ইকনোমিক ফোরামের গ্লোবাল লিডার হিসেবে স্বীকৃতি পেয়েছেন ওয়েন্ডি।

## ব্যক্তিগত জীবন
ব্যক্তিগত জীবনে ওয়েন্ডি লুহাবের স্বামী দক্ষিণ আফ্রিকার শীর্ষ রাজনীতিবিদ মাবহাজিমা সিলোয়, এবং তাদের দুই সন্তান ও এক নাতি রয়েছে।

## তথ্যসূত্র

## বহিঃসংযোগ
* লিঙ্কডইনে ওয়েন্ডি লুহাবে

বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:দক্ষিণ আফ্রিকান ব্যবসায়ী
দ্য টোয়াইলাইট সাগা (চলচ্চিত্র ধারাবাহিক)

***দ্য টোয়াইলাইট সাগা*** একটি ধারাবাহিক চলচ্চিত্র আমেরিকান সাহিত্যিক স্টেফেনি ম্যায়ার রচিত *টোয়াইলাইট* উপন্যাসের উপর ভিত্তি করে নির্মিত।

এই ধারাবাহিকটি ২০০৪ সাল থেকে প্যারামাউন্ট পিকচার্স্‌ কর্তৃক চলচ্চিত্র রূপ দেয়ার প্রচেষ্টা চলছিলো, যেখানে মূল ছবিটি উপন্যাস থেকে ভিন্ন ধরনের ছিলো। ৩ বছর পর সামিট এন্টারটেইনমেন্ট ছবিটির স্বত্ত্ব নিয়ে নেয়। উদ্বোধনী দিনে *টোয়েইলাইট* $৩৫.৭ মিলিয়ন আয় করার পর, সামিট এন্টারটেইনমেন্ট ঘোষণা করে যে তারা এর পরবর্তী পর্ব *নিউ মুন* প্রকাশ করবে; ঐ মাসেরই আগের দিকে তারা উপন্যাসটির স্বত্ত্ব নিয়ে নেয়। দুই পর্বের *[[ব্রেকিং ডাউন]]* চলচ্চিত্রায়ন শুরু হয় ২০১০ সালের নভেম্বরে এবং মুক্তি পায় ১৬ নভেম্বর ২০১২-এ।

## আরও দেখুন
* Twilight Cougar (Moms)

## তথ্যসূত্র

## বহিঃসংযোগ

* 

বিষয়শ্রেণী:২০০৮-এ প্রবর্তিত চলচ্চিত্র ধারাবাহিক

বিষয়শ্রেণী:চলচ্চিত্র ধারাবাহিক
বিষয়শ্রেণী:কারেন রোসেনফেল্ট প্রযোজিত চলচ্চিত্র
আইসিসি পুরুষ টি২০আই দলের র‍্যাঙ্কিং

**আইসিসি টি২০আই চ্যাম্পিয়নশিপ** () আন্তর্জাতিক ক্রিকেট কাউন্সিল কর্তৃক আয়োজিত আন্তর্জাতিক টুয়েন্টি২০ ক্রিকেট প্রতিযোগিতা। মূলতঃ নিয়মিত টুয়েন্টি২০ খেলার সময়সূচীমাফিক র‌্যাঙ্কিং পদ্ধতির মাধ্যমে দলগত পর্যায়ে আইসিসি টি২০ চ্যাম্পিয়নশিপ নির্ধারিত হয়। প্রতিটি টুয়েন্টি২০ আন্তর্জাতিক ক্রিকেট খেলাশেষে সংশ্লিষ্ট উভয় দল গাণিতিক সূত্রের মাধ্যমে পয়েন্ট অর্জন করে থাকে। সর্বমোট খেলার সংখ্যা দিয়ে প্রত্যেক দলের পয়েন্ট সংখ্যা রেটিং আকারে নির্ধারিত হয়। পরবর্তীতে ধারাবাহিকভাবে সাজিয়ে দলগুলোর রেটিং নির্ধারণের মাধ্যমে শীর্ষস্থান প্রকাশ করা হয়। ৩০ জুলাই, ২০১৮ তারিখ পর্যন্ত ১৩২ রেটিং নিয়ে পাকিস্তান আইসিসি টি২০আই চ্যাম্পিয়নশিপে শীর্ষস্থান দখল করে আছে।

## টি২০ আই র‍্যাঙ্কিং

## বর্তমান টি২০আই ক্রিকেটার
; ব্যাটসম্যান

; বোলার

; অল-রাউন্ডার

## টি২০আই র‌্যাঙ্কিংয়ে শীর্ষস্থানের ইতিহাস

## তথ্যসূত্র

## আরও দেখুন
* আইসিসি টেস্ট চ্যাম্পিয়নশিপ
* টুয়েন্টি২০ আন্তর্জাতিক
* টুয়েন্টি২০

## বহিঃসংযোগ

* ICC Test, ODI and T20I Championship Rankings

বিষয়শ্রেণী:আইসিসি পুরস্কার ও র‌্যাঙ্কিং
বিষয়শ্রেণী:টুয়েন্টি২০ আন্তর্জাতিক ক্রিকেট প্রতিযোগিতা
বিষয়শ্রেণী:বিশ্ব ক্রীড়া র‌্যাঙ্কিং
ইউনিকোডে 'ফাগ্স-পা লিপি

**ফাগ্স-পা** লিপি বিখ্যাত তিব্বতী বৌদ্ধ পণ্ডিত 'গ্রো-ম্গোন-ছোস-র্গ্যাল-'ফাগ্স-পা‎ দ্বারা উদ্ভাবিত এবং মঙ্গোল সম্রাট কুবলাই খান দ্বারা প্রচলিত মঙ্গোল সাম্রাজ্যের সরকারি লিপি।

## তথ্যসূত্র

'ফাগ্স-পা
দক্ষিণ পশ্চিম দিল্লি জেলা

250px|thumb|দিল্লির মানচিত্রে দক্ষিণ পশ্চিম দিল্লি জেলার অবস্থান
**দক্ষিণ পশ্চিম দিল্লি জেলা** হল ভারতের দিল্লি জাতীয় রাজধানী অঞ্চলের একটি জেলা।

এই জেলার উত্তরে পশ্চিম দিল্লি জেলা, উত্তরপূর্বে মধ্য দিল্লি জেলা, পূর্বে নতুন দিল্লি ও দক্ষিণ দিল্লি জেলা, দক্ষিণে হরিয়াণার গুরগাঁও জেলা এবং পশ্চিমে হরিয়াণার ঝঝ্জ্জর জেলা।

এই জেলা দিল্লি ক্যান্টনমেন্ট, নাজাফগড় ও বসন্তবিহার – এই তিন মহকুমায় বিভক্ত।

## জনপরিসংখ্যান
২০১১ সালের জনগণনা অনুসারে, দক্ষিণ পশ্চিম দিল্লি জেলার জনসংখ্যা ২,২৯২,৩৬৩। যা লাটভিয়া রাষ্ট্র বা মার্কিন যুক্তরাষ্ট্রের নিউ মেক্সিকো রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৯৮তম। এই জেলার জনঘনত্ব  । ২০০১-২০১১ দশকে এই জেলার জনসংখ্যা বৃদ্ধির হার ৩০.৬২%। দক্ষিণ পশ্চিম দিল্লি জেলার লিঙ্গানুপাতের হার প্রতি ১০০০ পুরুষে ৮৩৬জন নারী। জেলার সাক্ষরতার হার ৮৮.৮১%.

## পাদটীকা

## বহিঃসংযোগ
* South West Delhi District official website
* http://www.onefivenine.com/india/villag/South-West-Delhi List of places in South-West-Delhi

বিষয়শ্রেণী:দিল্লির জেলা
*
পশ্চিম দিল্লি জেলা

250px|thumb|দিল্লির মানচিত্রে পশ্চিম দিল্লি জেলার অবস্থান
**পশ্চিম দিল্লি জেলা** হল ভারতের দিল্লি জাতীয় রাজধানী অঞ্চলের একটি জেলা।

এই জেলার উত্তরে উত্তর পশ্চিম দিল্লি জেলা, পূর্বে উত্তর দিল্লি জেলা ও মধ্য দিল্লি জেলা, দক্ষিণে দক্ষিণ পশ্চিম দিল্লি জেলা ও পশ্চিমে হরিয়াণার ঝজ্জর জেলা অবস্থিত।

এই জেলা তিনট মহকুমায় বিভক্ত – প্যাটেল নগর, রাজৌরি নগর ও পাঞ্জাবি বাগ। এখানকার প্রধান বসতি এলাকাগুলি হল জনকপুরী ও তিলক নগর।

## জনপরিসংখ্যান
২০১১ সালের জনগণনা অনুসারে, পশ্চিম দিল্লি জেলার জনসংখ্যা ২,৫৩১, ৫৮৩। যা কুয়েত রাষ্ট্র বা মার্কিন যুক্তরাষ্ট্রের নেভাডা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৬৯তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ১৮.৯১%। পশ্চিম দিল্লি জেলার লিঙ্গানুপাতের হার প্রতি ১০০০ পুরুষে ৮৭৬জন নারী। জেলার সাক্ষরতার হার ৮৭.১২%.

## বহিঃসংযোগ
* West Delhi District official website
* http://www.onefivenine.com/india/villag/West-Delhi List of places in West-Delhi

## পাদটীকা

বিষয়শ্রেণী:দিল্লির জেলা
*
উত্তর পশ্চিম দিল্লি জেলা

250px|থাম্ব|দিল্লির মানচিত্রে উত্তর পশ্চিম দিল্লি জেলার অবস্থান
**উত্তর পশ্চিম দিল্লি জেলা** হল ভারতের দিল্লি জাতীয় রাজধানী অঞ্চলের একটি জেলা।

এই জেলার উত্তরপূর্বে যমুনা নদী, পূর্ব ও দক্ষিণপূর্বে নতুন দিল্লি জেলা, দক্ষিণে পশ্চিম দিল্লি জেলা, পশ্চিমে হরিয়াণার ঝজ্জর জেলা, উত্তর ও উত্তরপশ্চিমে হরিয়াণার সোনিপত জেলা এবং উত্তরপূর্বে যমুনার ওপারে উত্তরপ্রদেশ রাজ্যের গাজিয়াবাদ জেলা অবস্থিত।

এই জেলা তিনটি মহকুমায় বিভক্ত – সরস্বতী বিহার, নেরুলা ও মডেল টাউন।

## জনপরিসংখ্যান
২০১১ সালের জনগণনা অনুসারে, পশ্চিম দিল্লি জেলার জনসংখ্যা ৩,৬৫১,২৬১। যা লাইবেরিয়া রাষ্ট্র  বা মার্কিন যুক্তরাষ্ট্রের ওকলাহামা রাজ্যের জনসংখ্যার প্রায় সমান।  জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৭৮তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২৭.৬৩%. জেলার লিঙ্গানুপাতের হার প্রতি ১০০০ পুরুষে ৮৬২জন নারী। জেলার সাক্ষরতার হার ৮৪.৬৬%.

## পাদটীকা

## বহিঃসংযোগ
* North West Delhi District, Official website
* Detailed Map of North West Delhi District
* http://www.onefivenine.com/india/villag/North-West-Delhi List of places in North-West-Delhi


বিষয়শ্রেণী:দিল্লির জেলা
রায়ান রেনল্ডস

**রায়ান রোডনি রেনল্ডস** (ইংরেজি: **Ryan Rodney Reynolds**) (জন্ম ২৩ অক্টোবর, ১৯৭৬) হলেন একজন কানাডিয়ান চলচ্চিত্র ও টেলিভিশন অভিনেতা। তিনি আমেরিকান ব্রডকাস্টিং কম্পানি প্রযোজিত কৌতুক ধারাবাহিক *টু গাইজ অ্যান্ড আ গার্ল*-এ (১৯৯৮-২০০১) মাইকেল বার্গেন, ওয়াইটিভি প্রযোজিত কানাডিয়ান টিন সোপ অপেরা *হিলসাইড*-এ (১৯৯১-৯৩) বিলি সিম্পসন, *[[ব্লেড: ট্রিনিটি]]* (২০০৪) চলচ্চিত্রে মার্ভেল কমিক্স চরিত্র হ্যানিবল কিং এবং *[[এক্স-মেন অরিজিনস: উলভারিন]]* (২০০৯) চলচ্চিত্রে ডেডপুল চরিত্রে অভিনয়ের জন্য খ্যাত।সম্প্রতি তিনি *[[ডেডপুল (চলচ্চিত্র)|ডেডপুল]]* (২০১৬) চলচ্চিত্রে ডেডপুল চরিত্রে অভিনয় করে আলোচিত হয়েছেন। এছাড়া তিনি অভিনয় করেছেন *সার্ভিং ইন সাইলেন্স: দ্য মার্গারেথ ক্যামারমেয়ার স্টোরি*, *ন্যাশানাল ল্যাম্পুনস ভ্যান উইল্ডার*, *ফিন্ডারস ফি*, *জাস্ট ফ্রেন্ডস*, *ডেফিনিটলি, মেবি*, *দ্য প্রোপোসাল*, *দ্য অ্যামিটিভিল হরর*, *দ্য চেঞ্জ-আপ*, *স্মোকিং এসেস*, *অ্যাডভেঞ্চারল্যান্ড*, *বেরিড*, *[[সেফ হাউস]]* ও *ক্রিমিনাল* চলচ্চিত্রে।

রেনল্ডস ডিসি কমিক্স সুপারহিরো হল জর্ডানের চরিত্রে অভিনয় করেছিলেন *[[গ্রিন ল্যান্টার্ন]]* (২০১১) ছবিতে। এছাড়া বিখ্যাত ছবি *হ্যারোল্ড অ্যান্ড কুমার গো টু হোয়াইট কাসল* ও *টেড*-এ তিনি ক্যামিও চরিত্রে অভিনয় করেছেন।

## চলচ্চিত্রতালিকা
### চলচ্চিত্র

## পাদটীকা

## বহিঃসংযোগ

* 
* 
* Ryan Reynolds' writings on HuffPost

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় চলচ্চিত্র অভিনেতা
বিষয়শ্রেণী:কানাডিয়ান টেলিভিশন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:কানাডীয় বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর কানাডীয় অভিনেতা
বিষয়শ্রেণী:২০শ শতাব্দীর কানাডীয় অভিনেতা
বিষয়শ্রেণী:কানাডীয় শিশু অভিনেতা
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন শিশু অভিনেতা
বিষয়শ্রেণী:মার্কিন কৌতুকাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন জনহিতৈষী
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
বিষয়শ্রেণী:কানাডীয় টেলিভিশন অভিনেতা
বিষয়শ্রেণী:কানাডীয় কণ্ঠাভিনেতা
বিষয়শ্রেণী:আইরিশ বংশোদ্ভূত কানাডীয় ব্যক্তি
বিষয়শ্রেণী:নিউ ইয়র্কের অভিনেতা
বিষয়শ্রেণী:মুখপাত্র
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:কানাডীয় জনহিতৈষী
বিষয়শ্রেণী:কানাডীয় টেলিভিশন প্রযোজক
বিষয়শ্রেণী:কানাডীয় বিনিয়োগকারী
বিষয়শ্রেণী:নিউ ইয়র্ক (অঙ্গরাজ্যের) জনহিতৈষী
বিষয়শ্রেণী:নিউ ইয়র্ক (অঙ্গরাজ্যের) ব্যবসায়ী
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:ফর্মুলা ওয়ান দলের মালিক
বিষয়শ্রেণী:মার্কিন অর্থদাতা
বিষয়শ্রেণী:মার্কিন কর্পোরেট পরিচালক
বিষয়শ্রেণী:মার্কিন পানীয় শিল্পের ব্যবসায়ী
বিষয়শ্রেণী:মার্কিন বিনিয়োগকারী
বিষয়শ্রেণী:মার্কিন যুক্তরাষ্ট্রে কানাডীয় প্রবাসী অভিনেতা
বিষয়শ্রেণী:২০শ শতাব্দীর রোমান ক্যাথলিক
বিষয়শ্রেণী:২১শ শতাব্দীর কানাডীয় ব্যবসায়ী
বিষয়শ্রেণী:২১শ শতাব্দীর রোমান ক্যাথলিক
ওয়াল-ই

***ওয়াল-ই *** () ২০০৮-এ মুক্তি পাওয়া আমেরিকান সিজিআই সায়ন্স ফিক্সন হাস্যকৌতুকমুলক অ্যানিমেশন চলচ্চিত্র যা প্রযোজনা করেছে পিক্সার অ্যানিমেশন স্টুডিও এবং পরিচালনা করেছেন এন্ড্রু স্টান্টন। এই চলচ্চিত্রটি মূলত ওয়াল-ই নামের একটি রোবটকে নিয়ে যাকে প্রোগ্রাম করা হয়েছে আবর্জনা পরিষ্কার করার জন্য। সে ভালোবাসায় পরে ইভ্‌ নামের এক রোবটের সাথে যাকে মহাকাশ থেকে মানুষেরা পাঠিয়েছে পৃথিবীতে প্রাণের অনুসন্ধানের জন্য। এই কার্যক্রম চলার মধ্যেই ওয়াল-ই ও ইভ্‌ রোমাঞ্চকর অভিযানে জড়িয়ে পরে। ফাইন্ডিং নিমু চলচ্চিত্র তৈরির মাধ্যমেই এন্ড্রু স্টানটন পিক্সারে বিশ্বাসযোগ্যতা অর্জন করেন।

ওয়াল-ইকে ওয়াল্ট ডিজনি পিকচার্স ২০০৮-এর ২৭ জুন যুক্তরাষ্ট্র ও কানাডায় যৌথভাবে মক্তি দেয়। এটি প্রথম দিনেই ২.৩২ কোটি ডলার এবং প্রথম সপ্তাহে ৬.৩১ কোটি ডলার আয় করে, যা একে বক্স অফিসের র‍্যাঙ্কে ১ নাম্বারে নিয়ে যায়। এটি বক্স অফিসের ৫ম চলচ্চিত্র যা মুক্তির প্রথম সপ্তাহেই এত আয় করে। ওয়াল-ইকেও পিক্সারের অন্যান্য চলচ্চিত্রের মতো একটি স্বল্প দীর্ঘের চলচ্চিত্রের সাথে যুগ্ম ভাবে মুক্তি দেয়া হয়।

## কুশীলব
* বেন বার্ট — ওয়াল-ই
* এলিসা নাইট — ইভ
* জেফ গার্লিন — ক্যাপ্টেন বি. ম্যাকক্রিয়া
* ফ্রেড উইলার্ড — শেলবি ফোর্থনাইট
* জন রেৎসেনবের্গার — ক্যাথি নাজিমি
* সিগোর্নি ওয়েভার — অ্যাক্সিওম কম্পিউটারের কণ্ঠ

## তথ্যসূত্র

## বহিঃসংযোগ

* 
* 
* 
* 
* 
* 
* 
* 


বিষয়শ্রেণী:২০০৮-এর চলচ্চিত্র
বিষয়শ্রেণী:২০০৮-এর কম্পিউটার অ্যানিমেটেড চলচ্চিত্র
বিষয়শ্রেণী:২০০০-এর দশকের রোমাঞ্চকর চলচ্চিত্র
বিষয়শ্রেণী:২০০০-এর দশকের প্রণয়ধর্মী হাস্যরসাত্মক চলচ্চিত্র
বিষয়শ্রেণী:২০০০-এর দশকের হাস্যরসাত্মক নাট্য চলচ্চিত্র
বিষয়শ্রেণী:২০০০-এর দশকের বিজ্ঞান কল্পকাহিনি চলচ্চিত্র
বিষয়শ্রেণী:২০০০-এর দশকের মার্কিন অ্যানিমেটেড চলচ্চিত্র
বিষয়শ্রেণী:মার্কিন প্রণয়ধর্মী হাস্যরসাত্মক চলচ্চিত্র
বিষয়শ্রেণী:মার্কিন বিজ্ঞান কল্পকাহিনী চলচ্চিত্র
বিষয়শ্রেণী:মার্কিন বিদ্রূপাত্মক চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:অ্যানিমেটেড বিজ্ঞান কল্পকাহিনি চলচ্চিত্র
বিষয়শ্রেণী:শ্রেষ্ঠ অ্যানিমেটেড পূর্ণদৈর্ঘ্য চলচ্চিত্রের জন্য একাডেমি পুরস্কার বিজয়ী
বিষয়শ্রেণী:শ্রেষ্ঠ অ্যানিমেটেড ফিচার বাফটা বিজয়ী
বিষয়শ্রেণী:শ্রেষ্ঠ অ্যানিমেটেড ফিচার চলচ্চিত্র গোল্ডেন গ্লোব বিজয়ী
বিষয়শ্রেণী:হাস্যরসাত্মক বিজ্ঞান কল্পকাহিনি চলচ্চিত্র
বিষয়শ্রেণী:পরিবেশগত চলচ্চিত্র
বিষয়শ্রেণী:কাল্পনিক রোবট
বিষয়শ্রেণী:এন্ড্রু স্টান্টন পরিচালিত চলচ্চিত্র
বিষয়শ্রেণী:নরত্বারোপমূলক চরিত্র সমন্বিত চলচ্চিত্র
বিষয়শ্রেণী:শ্রেষ্ঠ চিত্রনাট্যের জন্য নেবুলা পুরস্কার বিজয়ী কাজ
বিষয়শ্রেণী:পিক্সার অ্যানিমেটেড চলচ্চিত্র
বিষয়শ্রেণী:উত্তর-রহস্যদঘাটন চলচ্চিত্র
বিষয়শ্রেণী:রোবট চলচ্চিত্র
বিষয়শ্রেণী:কথাসাহিত্যে নিঃসঙ্গতা
বিষয়শ্রেণী:ওয়াল্ট ডিজনি পিকচার্স চলচ্চিত্র
বিষয়শ্রেণী:টমাস নিউম্যান সুরারোপিত চলচ্চিত্র
বিষয়শ্রেণী:নিঃসঙ্গতা সম্পর্কিত চলচ্চিত্র
বিষয়শ্রেণী:ভবিষ্যতের পটভূমিতে চলচ্চিত্র
বিষয়শ্রেণী:মার্কিন রোবট চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন মহাপ্রলয়-পরবর্তী চলচ্চিত্র
বিষয়শ্রেণী:ইংরেজি ভাষার প্রণয়ধর্মী চলচ্চিত্র
যুদ্ধশিশু (২০১৪-এর চলচ্চিত্র)

**যুদ্ধশিশু** ২০১৪ সালের একটি ভারতীয় নাট্য চলচ্চিত্র,  যা মৃত্যুঞ্জয় দেবব্রত পরিচালিত এবং ১৯৭১ সালের বাংলাদেশ গণহত্যা এবং বাংলাদেশের স্বাধীনতা যুদ্ধের উপর ভিত্তি করে নির্মিত। ছবিটি ১৬ মে ২০১৪ সালে ভারত এবং বাংলাদেশে মুক্তি পায়।  ছবিতে অভিনয় করেছেন পবন মালহোত্রা, রাইমা সেন, তিলোত্তমা সোম, ইন্দ্রনীল সেনগুপ্ত, ফারুক শেখ, শত্রুঞ্জয় দেবব্রত, ঋদ্ধি সেন, রুচা ইনামদার এবং ভিক্টর বন্দ্যোপাধ্যায়।  

এই ছবিটি ১৯৭১ সালে বাংলাদেশের বাস্তব ঘটনাবলীর উপর ভিত্তি করে তৈরি হয়েছিল। ছবিটি যখন তার চরম পর্যায়ে পৌঁছায়, তখন তিনটি গল্প একে অপরের সাথে মিশে যেতে শুরু করে। এটি  বাংলাদেশ টেলিভিশনেও সম্প্রচারিত হয়েছিল।

## কাহিনি
চলচ্চিত্রটিতে বাংলাদেশের মুক্তিযুদ্ধে পাকিস্তানের সৈনিকদের বাংলাদেশি মহিলাদের ধর্ষণ ও তার প্রতিবাদের গল্প তুলে ধরা হয়েছে। এই ছবিতে মুখ্য ভূমিকায় অভিনয় করেছেন রাইমা সেন। আর সাংবাদিকের চরিত্রে অভিনয় করেছেন ইন্দ্রনীল সেনগুপ্ত।

## অভিনয়ে
* *রফিক* চরিত্রে ঋদ্ধি সেন
* *কাওসার* চরিত্রে রুচা ইনামদার
* *বাবা* চরিত্রে ভিক্টর বন্দ্যোপাধ্যায়
* *মজিদ* চরিত্রে ফারুক শেখ
* *মালিক* চরিত্রে পবন মালহোত্রা
* *আমির* চরিত্রে ইন্দ্রনীল সেনগুপ্ত
* *ফিদা* চরিত্রে রাইমা সেন
* *বীথিকা* চরিত্রে তিলোত্তমা সোম
* *তরুণ আমির* চরিত্রে শত্রুঞ্জয় দেবব্রত
* *সুদীপ্ত* চরিত্রে জয় সেনগুপ্ত
* *আব্বু* চরিত্রে পুর্ণেন্দু ভট্টাচার্য
* *আম্মি* চরিত্রে গঙ্গা চক্রবর্তী
* *রাজিয়া* চরিত্রে রূপা গঙ্গোপাধ্যায়
* *বুড়ো মানুষ* চরিত্রে আওয়ারি চাউরি
* *মারিয়াম* চরিত্রে রূপসা মণ্ডল
* *রাজিয়ার স্বামী* চরিত্রে ভূষণ বিদ্যতে
* *সৈনিক ১* চরিত্রে হরিশচন্দ্র
* *সৈনিক ২* চরিত্রে দিব্যান্দ্র চৌহান
* *পুরানো পণ্ডিত* চরিত্রে বিদ্য ভূষণ
* *পাগলী* চরিত্রে সঞ্জিতা মুখোপাধ্যায়
* *মজিদের চাকর* চরিত্রে কেতন রাঠোর
* *আশরাফ* চরিত্রে গুড্ডু গুপ্ত
* *আটককৃত রাজাকার* চরিত্রে দেবাশীষ মণ্ডল
* *[[শেখ মুজিবুর রহমান]]* চরিত্রে প্রদীপ গঙ্গোপাধ্যায়

## তথ্যসূত্র

## বহিঃসংযোগ

* 

বিষয়শ্রেণী:২০১৪-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশের স্বাধীনতা যুদ্ধের চলচ্চিত্র
বিষয়শ্রেণী:যুদ্ধের চলচ্চিত্র
বিষয়শ্রেণী:শেখ মুজিবুর রহমানের সাংস্কৃতিক চিত্রায়ণ
বিষয়শ্রেণী:ভারতীয় নাট্য চলচ্চিত্র
নাটাবটের

**নাটাবটের** () টার্নিসিডি গোত্রের একটি গণের নাম। এরা খুদে ভূচর পাখি; খাদ্যথলি (crop) নেই; পায়ের পিছনে আঙুল নেই; ছোট পা; লেজ আরো ছোট; ছেলেপাখির চেয়ে মেয়ে লম্বা ও উজ্জ্বলতর; মেয়ে বহুগামী।

## প্রজাতিসমূহ
এই গণে পৃথিবীতে ১৫ প্রজাতি, বাংলাদেশে ৩ প্রজাতি রয়েছে। সেগুলো হল;
* Genus: *Ortyxelos*
** Quail-plover, *Ortyxelos meiffrenii*
* Genus: *[[Turnix]]*
** ছোট নাটাবটের, *Turnix sylvaticus*
*** Tawitawi Small Buttonquail, *Turnix sylvaticus suluensis* (extinct: mid-20th century)
*** Andalusian Hemipode, *Turnix sylvaticus sylvaticus* (possibly extinct: late 20th century?)
** Worcester's Buttonquail, *Turnix worcesteri*
** Sumba Buttonquail, *Turnix everetti*
** Black-rumped Buttonquail, *Turnix hottentottus*
** হলদেপা নাটাবটের, *Turnix tanki*
** দাগি নাটাবটের, *Turnix suscitator*
** Madagascar Buttonquail, *Turnix nigricollis*
** Spotted Buttonquail, *Turnix ocellatus*
** Black-breasted Buttonquail, *Turnix melanogaster*
** Painted Buttonquail, *Turnix varius*
*** New Caledonia (Painted) Buttonquail, *Turnix (varius) novaecaledoniae* (extinct: early 20th century)
** Chestnut-backed Buttonquail, *Turnix castanotus*
** Red-chested Buttonquail, *Turnix pyrrhothorax*
** Red-backed Buttonquail, *Turnix maculosus*
** Little Buttonquail, *Turnix velox*
** Buff-breasted Buttonquail, *Turnix olivii*

চিত্র:Barred buttonquail Nandihills 18July2006bngbirds.jpg|দাগি নাটাবটের (*Turnix suscitator*)
চিত্র:Turnix sylvatica.jpg|ছোট নাটাবটের (*Turnix sylvatica*)
চিত্র:Paainted Buttonquail kobble08.JPG|Painted Buttonquail (*Turnix varia*)
চিত্র:Turnix pyrrhothorax.jpg|Red-chested Buttonquail (*Turnix pyrrhothorax*)


## আরও দেখুন
* রাজ বটেরা, a species often referred to as "Button Quail"

## তথ্যসূত্র

* '''Sibley''', Charles Gald & '''Ahlquist''', Jon Edward (1990): *Phylogeny and classification of birds*. Yale University Press, New Haven, Conn.

## বহিঃসংযোগ

* Buttonquail videos  on the Internet Bird Collection

বিষয়শ্রেণী:টার্নিসিফরমিস
বিষয়শ্রেণী:টার্নিসিডি
বিষয়শ্রেণী:টার্নিক্স
শারজিল খান

**শারজিল খান** (; জন্ম: ১৪ আগস্ট, ১৯৮৯), হায়দ্রাবাদ, পাকিস্তান হলেন একজন পাকিস্তানি আন্তর্জাতিক ক্রিকেটার। তিনি ছিলেন এশিয়ান গেমস ২০১০ ব্রোঞ্জ মেডেল বিজয়ী খেলোয়াড়দের মধ্যে অন্যতম একজন। শারজিলের টি-২০ আন্তর্জাতিক ম্যাচে পাকিস্তানের হয়ে অভিষেক ঘটে ৮ ডিসেম্বর ২০১৩ শ্রীলঙ্কার বিরুদ্ধে।

## খেলোয়াড়ী জীবন
তিনি তার টি-২০ খেলায় ১০১* অপরাজিত একটি দুর্দান্ত ইনিংসের মাধ্যমে জাতীয় দলে টি-২০ আন্তর্জাতিক জায়গা করে নিয়েছেন। বর্তমান তিনি জাতীয় দলে টি-২০ আন্তর্জাতিক খেলায় উদ্বোধনী ব্যাটসম্যান হিসেবে ভাল খেলে যাচ্ছেন। খান তার টি-২০ আন্তর্জাতিক ৩ নং ম্যাচে ৫০ রানের একটি সাবলিল ইনিংস উপহার দেন যাতে তিনি ৩টি ছয় এবং ৫টি চারের মার মারেন।

## এশিয়ান গেমস ২০১০
২০১০ সালের নভেম্বরে চীনে অনুষ্ঠিতব্য এশিয়ান গেমস পুরুষদের খেলায় পাকিস্তান শ্রীলঙ্কাকে হারিয়ে ব্রোঞ্জ মেডেল লাভ করে যাতে শারজিল খানের অবদান ছিল অনন্য। যদিও পাকিস্তান তৃতীয় অবস্থানে ধরে রেখেছিল।

## আরও দেখুন
* পাকিস্তান জাতীয় ক্রিকেট দল
* উমর আকমল
* শোয়েব মাকসুদ

## তথ্যসূত্র

## বহিঃসংযোগ
* ইএসপিএন ক্রিকইনফো

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:মুহাজির ব্যক্তি
বিষয়শ্রেণী:এশিয়ান গেমসে ব্রোঞ্জপদক বিজয়ী পাকিস্তানি
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১০ এশিয়ান গেমসের ক্রিকেটার
বিষয়শ্রেণী:হায়দ্রাবাদের (পাকিস্তান) ক্রিকেটার
বিষয়শ্রেণী:ইসলামাবাদ ইউনাইটেডের ক্রিকেটার
বিষয়শ্রেণী:রংপুর রাইডার্সের ক্রিকেটার
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:সিন্ধুর ক্রিকেটার
বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার
বিষয়শ্রেণী:দুর্নীতির অভিযোগে নিষিদ্ধঘোষিত ক্রিকেটার
বিষয়শ্রেণী:করাচি কিংসের ক্রিকেটার
এরাতোস্থেনেস

**[[সাইরিন, লিবিয়া|সাইরিনের]] ইরাথোস থেনিস বা ইরাটোসথেনিস'' (&nbsp;– ) ছিলেন একজন [[গ্রিক]] [[গণিতজ্ঞ]], [[ভূগোলবিদ]], [[কবি]], [[জ্যোতির্বিজ্ঞানী|জ্যোতির্বিদ]], এবং [[সঙ্গীতজ্ঞ|সঙ্গীত তত্ত্ববিদ]]। তিনি ছিলেন জ্ঞানপিপাসু ব্যক্তি, যিনি [[আলেকজান্দ্রিয়ার প্রাচীন গ্রন্থাগার|আলেকজান্দ্রিয়া গ্রন্থগারে]] কেবলমাত্র জ্ঞানার্জনের জন্য কর্মরত ছিলেন। তিনি জ্ঞানের অন্যতম শাখা [[ভূগোল]] এবং এর কতিপয় পরিভাষা উদ্ভাবন করেন, যা আজ আমদের জ্ঞান তৃষ্ণা মেটাচ্ছে।

== পৃথিবীর ব্যাস আবিষ্কার ==
ইরাতোস্থিনিস লক্ষ করেন বছরের নির্দিষ্ট দিনে নির্দিষ্ট সময়ে সিয়েনে (বর্তমান আসওয়ান, [[মিশর]]) লম্বভাবে বা সোজাভাবে পোতা দন্ড ছায়া ফেলে না। কিন্তু ঐ সময়ে আলেকজান্দ্রিয়াতে (মিশরের একটি প্রাচীন শহর) পোতা দন্ড ছায়া ফেলে। তিনি দুই স্থানের মধ্যবর্তী দূরুত্ব পরিমাপ করেন ৮০০ কিলোমিটার।
[[চিত্র:Eratostene--Calcolo Raggio Terrestre.jpg|থাম্ব|আলেকজান্দ্রিয়া(A) ও সিয়েনের(S) মধ্যবর্তী কোণ(α)]]
পরবর্তীতে তিনি হিসাব করে দেখেন এই দুই স্থান হতে পৃথিবীর কেন্দ্রের সংযোজক সরলরেখাদ্বয় পৃথিবীর কেন্দ্রে 7.2° কোণ উৎপন্ন করে।

7.2° ব্যবধানের জন্য মধ্যবর্তী দূরত্ব হয় = 800 কি.মি.<br/>
অতএব,360° ব্যবধানের জন্য মধ্যবর্তী দূরত্ব হয় =
<math>\frac{360*800}{7.2} </math> কি.মি.<br/>= 40,000 কি.মি.।

সুতরাং, পৃথিবীর পরিধি 2πr= 40,000 কি.মি.।
অতএব, ব্যাসার্ধ r= 40,000/2π = 6366.18&nbsp;km যা প্রায় সঠিক।
উপরোক্তভাবে ইরাতোস্থিনিস সর্বপ্রথম পৃথিবীর ব্যাসার্ধ নির্ণয় করেন।

== কাজ ==
তিনি তিন খন্ডের **জিওগ্রাফিকা''' নামক একটি মূল্যবান গ্রন্থ রচনা করেছিলেন। বইটিতে তৎকালীন জ্ঞাত পৃথিবীর পূর্নাঙ্গ মানচিত্র সন্নিবেশ করেন এবং সমগ্র পৃথিবীকে পাঁচটি জলবায়ুভিত্তিক অঞ্চলে বিভক্ত করেন।

## এরিস্টটলের সাথে মতভেদ
মহান গ্রীক দার্শনিক এরিস্টটলের সাথে জলবায়ু বিষয়ক তত্ত্বে তার মতপার্থক্য ছিলো। তিনি তাপমাত্রা ভিত্তিক অঞ্চলগুলো সম্পর্কে নিজের আলাদা তত্ত্ব প্রদান করেন। তিনি বলেন,

তিনি পৃথিবীর জলবায়ুগত নিয়ন্ত্রণের ব্যাখ্যা দিয়েছেন। তার মতে আরব অঞ্চলের অভ্যন্তরভাগ এবং উত্তরাঞ্চ খুবই অনুর্বর এবং বালুকাময়। তাই সেখানে শুধুমাত্র খেজুর ও কাটাজাতীয় বাবলা গাছ জন্মে। এখানে পানির প্রবাহ নেই বলে অধিবাসীরা অধিকাংশই উপজাতীয় যাযাবর শ্রেণির। কিন্তু আরব উপদ্বীপের উপকূলীয় অঞ্চলে সামুদ্রিক প্রভাব রয়েছে। তাই গ্রীস্মকালে বৃষ্টিপাত হয়। ফলে সেখানকার জমি অধিক উর্বর এবং পশুপালন ও কৃষিকাজের উপযোগী। তাই এই সব এলাকায় স্থায়ী বসতি গড়ে উঠেছে।

## তথ্যসূত্র

বিষয়শ্রেণী:খ্রিষ্টপূর্ব ২৭৬-এ জন্ম
বিষয়শ্রেণী:খ্রিষ্টপূর্ব ১৯৪-এ মৃত্যু
বিষয়শ্রেণী:প্রাচীন গ্রিক কবি
বিষয়শ্রেণী:অনাহারে মৃত্যু
বিষয়শ্রেণী:প্রাচীন গ্রিস
বিষয়শ্রেণী:খ্রিস্টপূর্ব ৩য় শতাব্দীর জ্যোতির্বিজ্ঞানী
খ্রিষ্টপূর্ব ২৭৬

**খ্রিষ্টপূর্ব ২৭৬** প্রাক-জুলিয় রোমান বর্ষপঞ্জীর একটি সাধারণ বছর। সেই সময়ে এই বছর গুরগেস ও ক্লেপ্সিনা-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৪৭৮ বছর; রোম প্রতিষ্ঠার বছর)। এই বছরকে খ্রিষ্টপূর্ব ২৭৬ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
## ঘটনা

## জন্ম
* গ্রিক জ্ঞানবেত্তা এরাতোস্থেনেস জন্ম গ্রহণ করেন।

## মৃত্যু

## তথ্যসূত্র

বিষয়শ্রেণী:খ্রিষ্টপূর্ব ২৭৬
কস্চিয়স্কো পর্বত

**মাউন্ট কসচিয়স্কো** অস্ট্রেলিয়ার স্নোয়ি পর্বতমালার একটি শৃঙ্গ যা নিউ সাউথ ওয়েলসের কস্চিয়স্কো জাতীয় উদ্যানে অবস্থিত। এটি অস্ট্রেলিয়ার মূল ভূ-খন্ডের সর্বোচ্চ পবর্তশৃঙ্গ এবং সমুদ্রপৃষ্ঠ থেকে এর উচ্চতা ২,২২৮ মিটার (৭,৩১০ ফিট)।

## তথ্যসূত্র

## বহিঃসংযোগ

* Mt Kosciuszko Inc. — page for information about explorer P. E. Strzelecki – and news about Mount Kosciuszko
* Peakware – World Mountain Encyclopaedia — photo

বিষয়শ্রেণী:অস্ট্রেলিয়ার পর্বত
বিষয়শ্রেণী:সপ্তশৃঙ্গ
ভূগোলবিদ

[thumb|[জোহানেস ভারমির-এর ১৬৬৮-৬৯ সালে ৫৩ × ৪৭ সেমি. ক্যানভাসে অঙ্কিত তৈলচিত্র *ভূগোলবিদ* (ম্যাক্স রয় ফ্রাঙ্কফুর্ট, জার্মানি-তে সংরক্ষিত)]]

**ভূগোলবিদ** বলতে আমরা সেই পণ্ডিত ব্যক্তিকে বুঝি যার অধ্যয়ন ও গবেষণার ক্ষেত্র হচ্ছে ভূগোল, পৃথিবীর প্রাকৃতিক পরিবেশ এবং মানব সমাজ।

যদিও ঐতিহাসিকভাবে যিনি মানচিত্র তৈরি করতেন তাকেই ভূগোলবিদ বলা হতো; কিন্তু প্রকৃতপক্ষে মানচিত্র তৈরি করা শিক্ষার একটি ক্ষেত্র যা মানচিত্রাঙ্কনবিদ্যা নামে পরিচিত এবং এটি ভূগোলের অন্তর্ভুক্ত একটি অধিক্ষেত্র। ভূগোলবিদগণ কেবলমাত্র পৃথিবীর প্রাকৃতিক পরিবেশ বা মানব সমাজ নিয়ে বিস্তারিত আলোচনাই করেন না, অধিকন্তু তারা এই দু'য়ের মধ্যকার পারস্পরিক সম্পর্ক নিয়েও গবেষণা করেন। উদাহরণস্বরূপ বলা যায়, 'প্রাকৃতিক পরিবেশ মানব সমাজে কীভাবে অবদান রাখছে' - তা নিয়ে গবেষণা করার সাথে সাথে তারা 'মানব সমাজ কীভাবে প্রাকৃতিক পরিবেশকে প্রভাবিত করছে' - সেটিরও অনুসন্ধান করেন ।

বিশেষত: প্রাকৃতিক ভূগোলের গবেষকগণ প্রাকৃতিক পরিবেশ নিয়ে অধ্যয়ন করেন; বিপরীতে মানবীয় ভূগোল বিশারদগণ মানব সমাজ সম্পর্কে অধ্যয়ন করেন। আধুনিক ভূগোলবিদগণই জিআইএস (ভৌগোলিক তথ্য ব্যবস্থা) -এর প্রাথমিক পরিচর্চাকারী, যারা প্রায়শ:ই স্থানীয়, রাজ্য ও জাতীয় পর্যায়ের বিভিন্ন সরকারি সংস্থার পাশাপাশি বেসরকারি খাতের পরিবেশ এবং প্রকৌশল সংস্থায় নিযুক্ত হন।

***[[দ্যা জিওগ্রাফার (চিত্রকলা)|ভূগোলবিদ]]*** শিরোনামে জোহানস্‌ ভারমিরের অঙ্কিত একটি বিখ্যাত তৈলচিত্র রয়েছে, যা কখনো কখনো জোহানস্‌ ভারমিরের ***[[দ্যা এ্যাস্ট্রোনোমার (চিত্রকলা)|জ্যোতির্বিদ]]*** শিরোনামের চিত্রটির সাথে একত্রে যুক্ত (সিরিজ) বলে ধারণা করা হয়। এই চিত্র দুটিকে ১৬৬৮-৬৯ সালে তাদের অঙ্কনকালীন সময়ে ইউরোপে ভূগোলবিদদের বৈজ্ঞানিক অনুসন্ধানভিত্তিক অভিক্ষিপ্তাবস্থা গড়ে ওঠা ক্রমবর্ধমান প্রভাবের প্রতিনিধিত্বকারী বলে মনে করা হয়।

## ক্ষেত্র

ভূগোলের দু'টি প্রধান শাখা রয়েছে, যেগুলো আরো কতগুলো উপশাখায় বিভক্ত:
* প্রাকৃতিক ভূগোল: যার মধ্যে রয়েছে - geomorphology, hydrology, glaciology, biogeography, climatology, meteorology, pedology, oceanography, geodesy, and environmental geography.
* মানবীয় ভূগোল: যার মধ্যে রয়েছে - নগর ভূগোল, সাংস্কৃতিক ভূগোল, অর্থনৈতিক ভূগোল, রাজনৈতিক ভূগোল, ঐতিহাসিক ভূগোল, বিপণন ভূগোল, স্বাস্থ্য ভূগোল, এবং সামাজিক ভূগোল.

ভূগোলবিদদের জন্য ন্যাশনাল জিওগ্রাফিক সোসাইটি পাঁচটি গুরুত্বপূর্ণ প্রতিপাদ্য বিষয় চিহ্নিত করেছে:

* অবস্থান
* স্থান
* মানব-পরিবেশ মিথষ্ক্রিয়া
* সচলতা
* অঞ্চল

## আরও দেখুন
* ভূগোল
* ভূগোলের বহি:কাঠামো
* প্রাকৃতিক ভূগোল
* মানবীয় ভূগোল
* ভূগোলবিদদের তালিকা

## তথ্যসূত্র

বিষয়শ্রেণী:ভূগোল
বিষয়শ্রেণী:ভূগোলবিদ
বিষয়শ্রেণী:বিজ্ঞানভিত্তিক পেশা
বিষয়শ্রেণী:সমাজ বিজ্ঞানভিত্তিক পেশা
বিষয়শ্রেণী:বিজ্ঞান পেশা
বিষয়শ্রেণী:জ্ঞানের শাখা
কনরাড গেসনার

**কনরাড গেসনার** (Conrad von Gesner, Conradus Gesnerus, Conrad Gesner; ১৫১৬ – ১৫৬৫) ছিলেন একজন সুইস প্রকৃতিবিজ্ঞানী। শৈশবে তার বাবা ও মার মৃত্যুর পর তার কাকা, যিনি ছিলেন একজন দরিদ্র, অশিক্ষিত কারিগর, তাকে মানুষ করেন। নিজের অক্লান্ত চেষ্টায় ও জ্ঞানার্জনের প্রচণ্ড নেশায় অধ্যয়ন শেষ করে তিনি ১৫৫৭ সালে লাউজেন বিশ্ববিদ্যালয়ে গ্রিক ভাষার অধ্যাপক হিসেবে যোগ দেন ও চার বছর পর জুরিখে চলে গিয়ে চিকিৎসকের পেশা গ্রহণ করেন, সেখানেই প্লেগে তার মৃত্যু হয়। তার প্রধান গবেষণা ও অবদান প্রাণীবিজ্ঞানে, একশ বছরেরও বেশি সময় ধরে যার প্রভাব অক্ষুণ্ণ ছিল। উদ্ভিদবিজ্ঞান নিয়েও তিনি অনুশীলন করেছিলেন। সংগ্রহ করেছিলেন উদ্ভিদের নমুনা, স্থাপন করেছিলেন উদ্ভিদ প্রাঙ্গণ, উদ্ভিদের শ্রেণি বিভাজন করে ও তাদের ভেষজগুণ বর্ণনা করে রচনা করেছিলেন একাধিক বই। লিখেছিলেন ভাষা বিষয়ক বই ও প্রথম আন্তর্জাতিক গ্রন্থপঞ্জিকোষ "দি ইউনিভার্সাল লাইব্রেরি'। জার্মান, ফরাসি, ইঙরেজি, ইতালীয়, গ্রিক, লাতিন ও বিভিন্ন প্রাচ্য ভাষা তার জানা ছিল।

## তথ্যসূত্র

## বহিঃসংযোগ

* Theatre of Insects
* Online version of Insectorvm Sive Minimorum Animalivm Theatrvm from GDZ
* Conrad Gesner's Thierbuch, Vogelbuch, Fischbuch, Schlangenbuch, De Scorpione - Reproductions of books.
* 
* Page through a virtual copy of Gessner's ''Historiae Animalium''
* [''The Natural History of Horses, with Memoir of Gesner'' by [Charles Hamilton Smith]]
* Images from Icones Animalium... 1560.
* Online Galleries, History of Science Collections, University of Oklahoma Libraries  High resolution images of works by and/or portraits of Conrad Gessner in .jpg and .tiff format.
* View works by Conrad Gessner online at the Biodiversity Heritage Library.
* In 2012, Amsterdam University Library has digitised the so-called Gessner albums. Some of Gessner's drawings have been made available on Flickr: fish and other creatures of the sea, mammals.

বিষয়শ্রেণী:১৫১৬-এ জন্ম
বিষয়শ্রেণী:১৫৬৫-এ মৃত্যু
বিষয়শ্রেণী:সুইস প্রকৃতিবিদ
বিষয়শ্রেণী:সুইজারল্যান্ডীয় উদ্ভিদবিজ্ঞানী
বিষয়শ্রেণী:সুইজারল্যান্ডীয় প্রাণিবিজ্ঞানী
বিষয়শ্রেণী:সুইস ভাষাবিজ্ঞানী
বিষয়শ্রেণী:১৬শ শতাব্দীতে প্লেগ (রোগে) মৃত্যু
বিষয়শ্রেণী:১৬শ শতাব্দীর অভিধান লেখক
কমলেশ্বর মুখোপাধ্যায়

**কমলেশ্বর মুখোপাধ্যায়** হলেন একজন ভারতীয় চলচ্চিত্র পরিচালক, অভিনেতা এবং চিকিৎসক। তিনি প্রধানত বাংলা ভাষার চলচ্চিত্রে কাজ করেন। ২০১১ সালের *উড়ো চিঠি* চলচ্চিত্র পরিচালনার মাধ্যমে পরিচালক হিসেবে আত্মপ্রকাশ করেন। তার পরিচালিত উল্লেখযোগ্য চলচ্চিত্রের মধ্যে রয়েছে *[[চাঁদের পাহাড় (চলচ্চিত্র)|চাঁদের পাহাড়]]* (২০১৩), *মেঘে ঢাকা তারা* (২০১৩), *[[আমাজন অভিযান]]* (২০১৭) ও *[[ককপিট (চলচ্চিত্র)|ককপিট]]* (২০১৭)।

## প্রাথমিক জীবন এবং শিক্ষা

কমলেশ্বর মুখোপাধ্যায় প্রশিক্ষণের মাধ্যমে একজন চিকিৎসক । তিনি কলকাতার সেন্ট লরেন্স হাই স্কুলে পড়াশোনা করেছেন এবং তিনি মেডিকেল কলেজ ও হাসপাতাল, কলকাতা থেকে এমবিবিএস সম্পূর্ণ করেন। তিনি চিকিৎসা পেশা থেকে প্রথমে গ্রুপ থিয়েটার, তারপর বিজ্ঞাপন জগতে এবং তারপর চলচ্চিত্র নির্মাণে পাড়ি জমান। বিজ্ঞাপনচিত্র নির্মাতা হিসেবে কাজ করার পর, নটবর নট আউট (২০১০) চলচ্চিত্রের সংলাপ, চিত্রনাট্য এবং গান লিখেছেন ।

## কর্মজীবন

তিনি একজন বিজ্ঞাপন নির্মাতা হিসেবে তার কর্মজীবন শুরু করেন। তিনি অমিত সেনগুপ্ত পরিচালিত *[[নটবর নট আউট]]* চলচ্চিত্রের চিত্রনাট্য লেখেন। তার প্রথম চলচ্চিত্র ২০১১ সালের *উড়ো চিঠি*। এতে ১২টি ভিন্ন গল্পের ওপর ১২টি মেসেজ দেয়া হয়েছে। তার পরের চলচ্চিত্রটি ২০১৩ সালে মুক্তি পায়। বিখ্যাত পরিচালক ঋত্বিক ঘটক-এর জীবনীনির্ভর এই চলচ্চিত্রটিও আগেরটির মত বক্স অফিস হিট না হলেও অত্যন্ত প্রশংসিত হয় এবং বহু আন্তর্জাতিক পুরস্কার লাভ করে। তিনি *চেতনা* নামক থিয়েটার-এর সদস্য।

২০১৩ সালের বিভূতিভূষণ বন্দ্যোপাধ্যায়ের রোমাঞ্চকর উপন্যাস অবলম্বনে শ্রী ভেঙ্কটেশ ফিল্মস প্রযোজিত এবং বিখ্যাত অভিনেতা দেব অভিনীত তার তৃতীয় চলচ্চিত্র চাঁদের পাহাড়।

অভিনেতা হিসেবে তিনি অনেক চলচ্চিত্রে অভিনয় করেছেন। এছাড়াও তিনি একজন নাট্যকার, পরিচালক এবং কলকাতা ভিত্তিক নাট্যদল শৈলুশিকের প্রতিষ্ঠাতা সদস্য। তিনি ফটোগ্রাফি এবং কম্পিউটার গ্রাফিক্সেও প্রশিক্ষিত।

## চলচ্চিত্র

### ওয়েব ধারাবাহিক

* মহামায়া (পরিচালক, ডাক্তার হিসাবে ক্যামিও); হইচই অরিজিনাল সিরিজ
* দুজোন (অভিনেতা); হইচই অরিজিনাল সিরিজ
* রক্তপলাশ (পরিচালক, অভিনেতা) ;ক্লিক অরিজিনাল সিরিজ
* *জনি বনি* (অভিনেতা) ;ক্লিক অরিজিনাল সিরিজ
* *শাবাশ ফেলুদা* (অভিনেতা) মগনলাল মেঘরাজ , জি৫
* ছোটলোক (অভিনেতা), জি৫

## তথ্যসূত্র

## বহিঃসংযোগ
* 

বিষয়শ্রেণী:বাঙালি চলচ্চিত্র পরিচালক
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:কলকাতার চলচ্চিত্র পরিচালক
বিষয়শ্রেণী:কলকাতার অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:ভারতীয় চলচ্চিত্র অভিনেতা
মার্গাস

***মার্গাস*** () হচ্ছে অ্যানাটিডি পরিবারের একটি গণের নাম। এরা মাঝারি আকারের হাঁস, অনেকটা স্মিউ হাঁসের মত; লম্বাটে শরীর; লম্বা মাথা; আরো লম্বা ও দীর্ঘ ঠোঁট, সামনের অংশ বড়শির মত বাঁকানো; ঘাড়ের পিছনে ঝুটি; ডুবুরি হিসেবে দেহের অন্যান্য বিশেষত্ব আছে। এই গণে পৃথিবীতে ৫ প্রজাতি, বাংলাদেশে ১ প্রজাতি রয়েছে।

## প্রজাতিসমূহ
* †অকল্যান্ড মার্গেঞ্জার, *Mergus australis* (extinct, c.1902)
* পাতি মার্গেঞ্জার or Goosander, *Mergus merganser*
* ব্রাজিলের মার্গেঞ্জার, *Mergus octosetaceus*
* লাল-বুক মার্গেঞ্জার, *Mergus serrator*
* Scaly-sided Merganser, *Mergus squamatus*

কিছু ফসিল সদস্যকেও এই গণের অন্তর্ভুক্ত করে বর্ণনা করা হয়েছে:
* †*Mergus miscellus* মধ্য মায়োসিন যুগের, Calvert Formation (Barstovian, c.14 million years ago) মার্কিন যুক্তরাষ্ট্রের ভার্জিনিয়াতে পাওয়া গেছে।
* †*Mergus connectens* ছিল Early Pleistocene যুগে ২-১ মিলিয়ন বছর আগে, কেন্দ্রীয় এবং পূর্ব ইউরোপে।

## চিত্রশালা

249 Schuppensäger 20081230.JPG
RedBreastMerg23.jpg
Bec del bec de serra gran (Mergus merganser).jpg

## তথ্যসূত্র

বিষয়শ্রেণী:হাঁস
বিষয়শ্রেণী:পাখির গণ
বিষয়শ্রেণী:মার্গাস
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
ঘাড়ব্যথা

**ঘাড়ব্যথা** () কাঠঠোকরা পরিবারের একটি গুরুত্বপূর্ণ গণের নাম। এরা মাটিতে চরতে অভ্যস্ত। এদের মাঝারি আকারের ঠোঁট ক্রমশ সরু, চাপা ও সুচালো; নাসিকা বড়; ডানার প্রান্ত চোখা; ডানা সুচালো, পালক কোমল; লেজ বর্গাকার, ডানার দৈর্ঘ্যের তিন-চতুর্থাংশ বা বেশি, লেজের পালক নমনীয়। এই গণে পৃথিবীতে ২ প্রজাতি, বাংলাদেশে ১ প্রজাতি দেখা যায়। সেগুলো হলও; 
* ইউরেশীয় ঘাড়ব্যথা, *Jynx torquilla*
* লাল-গলা ঘাড়ব্যথা, or Rufous-necked Wryneck, *Jynx ruficollis*

## তথ্যসূত্র

A.S.King/J. McLelland, Birds: Their structure and function, 2nd edition, 1984

## বহিঃসংযোগ
* Ageing and sexing (PDF; 4.6 MB) by Javier Blasco-Zumeta & Gerd-Michael Heinze

বিষয়শ্রেণী:কাঠঠোকরা
বিষয়শ্রেণী:পিসিডি
বিষয়শ্রেণী:সাধারণ নাম অনুযায়ী পাখি
জোহানস্‌ ভারমির

**জোহানস্‌ **, **জান** অথবা **জোহান ভারমির** (; ১৬৩২ – ডিসেম্বর ১৬৭৫) ছিলেন একজন ডাচ চিত্রকর যিনি মধ্যবিত্ত শ্রেণীর অন্দরমহলের চিত্রাঙ্কনের জন্য সুবিদিত। তিনি ছিলেন তার সময়ের নিজে আঞ্চলের একজন সফল চিত্রকর। মৃত্যুর সময় পর্যন্ত তিনি স্ত্রী-সন্তানদের নিয়ে ঋণের ভারে জর্জরিত ছিলেন বলে এটা মনে করা হয় যে তিনি কখনোই খুব বিত্তশালী ছিলেন না, এবং এর কারণ সম্ভবত: এই যে, তিনি তুলনামূলকভাবে কম চিত্র অঙ্কন করেছিলেন।

ভারমির ধীরে ধীরে এবং যত্নের সাথে অাঁকতেন এবং এর জন্য তিনি ব্যবহার করতেন উজ্জ্বল রং এবং কখনো কখনো নীলকান্তমণি এবং ভারতীয় হরিত্ দিয়ে তৈরি রঙ্গক। তিনি চিত্রে অত্যন্ত নিপুনতার সাথে আলোকের ব্যবহারের জন্য পরিচিত

## আরও দেখুন
* জোহানস্‌ ভারমিরের অঙ্কিত চিত্রের তালিকা
* ওলন্দাজ স্বর্ণ যুগের চিত্রকলা

## টীকা

## তথ্যসূত্র

* 
 
* 

* 

## অতিরিক্ত পঠন
* 
* 
* 
* 
* 
*  isbn= 0-19-280302-6
* .
* 

## বহিঃসংযোগ

* Johannes Vermeer, biography at Artble
* Essential Vermeer, website dedicated to Johannes Vermeer
* Johannes Vermeer in the *[[Encyclopædia Britannica]]*
* Vermeer Center Delft, center with tours about Vermeer

বিষয়শ্রেণী:১৬৩২-এ জন্ম
বিষয়শ্রেণী:১৬৭৫-এ মৃত্যু
*
বিষয়শ্রেণী:চিত্রশিল্পী
বিষয়শ্রেণী:ওলন্দাজ চিত্রশিল্পী
বিষয়শ্রেণী:ওলন্দাজ স্বর্ণ যুগের চিত্রশিল্পী
জোহানস্‌ ভারমিরের অঙ্কিত চিত্রের তালিকা

১৬'শ শতকের ওলন্দাজ চিত্রশিল্পী **জোহানস্‌ ভারমির** (১৬৩২ – ডিসেম্বর ১৬৭৫) সমসাময়িক চিত্রশিল্পীদের তুলনায় সংখ্যায় বেশ অল্প চিত্র অঙ্কন করেছেন। তার সৃজিত ৩৮টি চিত্রকর্মের তালিকা পাওয়া যায়।

## জোহানস্‌ ভারমিরের অঙ্কিত চিত্রের তালিকা

## Disputed Paintings

ঐতিহাসিক দলিল, যেমন: নিলামের তথ্য হতে দেখা যায় যে, ভারমির-এর আরো অনেকগুলো অঙ্কিত চিত্র সম্ভবত: বর্তমানে ধ্বংস হয়ে গিয়েছে, বা লোক-চক্ষুর আড়ালে রয়েছে, বা হারিয়ে গিয়েছে অথবা, সম্ভবত: ভুলবশত: অন্যান্য শিল্পীদের নামে প্রচলিত রয়েছে। 
যদিও, নিশ্চিতভাবেই ভারমির-এর হারিয়ে যাওয়া চিত্রসমূহের একটি তালিকা পাওয়া যায়, যাতে যুক্ত আছে:

* আত্ম-প্রতিকৃতি - একটি চিত্র
* এক ব্যক্তি নিজের হাত ধুচ্ছে - একটি চিত্র
* পথের দ্বিতীয় দৃশ্য - একটি চিত্র (প্রথমটি হচ্ছে: ছোট্ট রাজপথ) 
* *সমাধিতে বেড়ানো* - একটি চিত্র (সম্ভবত: বাইবেল সংক্রান্ত)
* বৃহস্পতি - একটি চিত্র
* 'ভারমিরের অঙ্কিত মুখাবয়' নামে তার প্রথম দিকে অঙ্কিত একটি চিত্র

## পাদটীকা

## আরও দেখুন
* জোহানস্‌ ভারমির

## উৎস
* Bonafoux, Pascal. *Vermeer*. New York: Konecky & Konecky, 1992. 
* Wheelock, Arthur K. *Vermeer: The Complete Works*. New York: Harry N. Abrams, 1997. 
* Cant, Serena. *Vermeer and His World 1632&ndash;1675*, Quercus Publishing Plc, 2009. 
 

বিষয়শ্রেণী:জোহানস্‌ ভারমির

জোহানস্‌ ভারমির
মাদকদ্রব্য

[thumb|right|[হেরোইন, একটি শক্তিশালী মাদক ও নেশাদায়ক।]]
**মাদকদ্রব্য** বলতে এমন বস্তুসমূহকে বুঝায় যেগুলো শরীরে প্রবেশ করলে কিছু স্নায়বিক প্রতিক্রিয়ার উদ্রেক ঘটে এবং বারবার এসব দ্রব্য গ্রহণে আগ্রহ জন্মায়। নেশাদায়ক পদার্থের মধ্যে নিকোটিন, মরফিন, হেরোইন, এলএসডি, কোকেইন প্রভৃতি প্রধান।

নেশাদায়ক পদার্থসমূহ স্নায়ুতন্ত্রের স্বাভাবিক কার্যকলাপ ব্যাহত করে। ফলে মানবদেহে নানাধরনের ক্ষতিকর প্রভাব তৈরি করে। যার ফলাফল দাঁড়ায় অকালমৃত্যু।

## প্রকারভেদ
নেশাদায়ক পদার্থগুলোকে প্রধানত দুইটি ভাগে ভাগ করা যায়:
# অবসাদকারক (Depressant): মরফিন, হেরোইন 
# উদ্দীপণকারক (Stimulant): অ্যাম্পেটামিন, ক্যাফেইন

## তথ্যসূত্র

বিষয়শ্রেণী:নেশাকারী পদার্থ
দ্য জিওগ্রাফার (চিত্রকলা)

***দ্য জিওগ্রাফার (ভূগোলবিদ)*** ওলন্দাজ চিত্রশিল্পী জোহানস্‌ ভারমিরের ১৬৬৮-৬৯ সালে অঙ্কিত একটি তৈলচিত্র যা বর্তমানে জার্মানির ফ্রাঙ্কফুর্ট আম মাইন শহরের স্ট্যাডেল জাদুঘরে সংরক্ষিত আছে।

## বর্ণনা
[thumb|left|150px|''[দ্য এ্যাস্ট্রোনোমার (চিত্রকলা)|দ্যা এ্যাস্ট্রোনোমার* নামক চিত্রকর্ম, যাতে একই মডেল ও অন্যান্য উপাদানসমূহ ব্যবহৃত্ হয়েছে এবং একে *দ্য জিওগ্রাফার* চিত্রের জোড় হিসেবে ধারণা করা হয়।]]

এই চিত্রটি ভারমিরের তারিখসহ স্বাক্ষর করা তিনটি চিত্রের একটি (অপর দু'টি হলো: *জ্যোতির্বিদ* এবং *কুটীলমনা*).

== আরও দেখুন ==
* [[জোহানস্‌ ভারমিরের অঙ্কিত চিত্রের তালিকা]]
* [[ওলন্দাজ স্বর্ণ যুগের চিত্রকলা]]

== তথ্যসূত্র ==


== উৎস ==
* Cant, Serena (2009). *Vermeer and His World 1632–1675*. Quercus Publishing Plc. pp 126–129. 
* Gowing, Lawrence (1970). *Vermeer*, 2nd edition, Berkeley and Los Angeles: University of California Press. pp 148–149. 
* Wheelock, Arthur K., Jr. (1995). *Johannes Vermeer*. New Haven: Yale University Press. pp 170–174. 
* Wheelock, Arthur K., Jr. (2000). *The Public and the Private in the Age of Vermeer*, Osaka, p 190, a [http://www.essentialvermeer.com/cat_about/geographer.html passage] reprinted at the *Essential Vermeer* website.

== অতিরিক্ত পঠন ==
* 

== বহিঃসংযোগ ==
 
* [http://www.essentialvermeer.com/catalogue/geographer.html *The Geographer*] Web page at "The Essential Vermeer" website
* [http://www.staedelmuseum.de/sm/index.php?StoryID=337&ObjectID=293 *Der Geograph'']  Web page at the Stadel Museum's website (in German)

বিষয়শ্রেণী:জোহানস্‌ ভারমির
বিষয়শ্রেণী:জোহানস্‌ ভারমিরের চিত্রকর্ম
বিষয়শ্রেণী:স্ট্যাডেল-এ সংগৃহীত
বিষয়শ্রেণী:১৬৬০-এর চিত্র
বিষয়শ্রেণী:তৈলচিত্র
মরফিন

**মরফিন** একটি  জৈব যৌগ। এর রাসায়নিক সংকেত C17H19NO3 । মরফিন হলো আফিং-এর প্রধান উপাদান।এটি একটি উপক্ষার ( Alkaloid ) এবং প্রবলভাবে কার্যকর অপিওয়েড(Opiate) ব্যথানাশক। এটি সরাসরি কেন্দ্রীয় স্নায়ুতন্ত্রের উপর কাজ করে ব্যথার অনুভূতি নাশ করে। এটি অতি নিদ্রাকারকও বটে। এটি প্রাকৃতিকভাবে উৎপাদিত অ্যালকালয়েড জাতীয় পদার্থ যা অপিয়াম পপি নামক উদ্ভিদের অপরিপক্ক বীজের আঠালো রস থেকে আহরণ করা হয়।

## আবিষ্কার
১৮০৫ সালে জার্মান ফার্মাসিস্ট ফ্রিডরিখ সার্টারনার (Friedrich Sertürner) সর্বপ্রথম আফিং থেকে মরফিন পৃথক করেন এবং এর নামকরণ করেন গ্রিক স্বপ্ন দেবতা মরফিয়াস এর নাম অনুসারে।

## কার্যকৌশল
মরফিন স্নায়ুতন্ত্রের অপিওয়েড (Opiate) রিসেপ্টরের উপর ক্রিয়া করে ব্যথা উদ্দীপনার পরিবহনকে রোহিত করে ও অবসাদ তৈরি করে।

## চিকিৎসাশাস্ত্রে ব্যবহার
এটা প্রাথমিকভাবে ব্যথা নাশক হিসেবে ব্যবহৃত হয়। অস্ত্রোপচারকালে রুগীকে অজ্ঞান করতে এর ব্যবহার আছে। এছাড়া হৃদপিণ্ডের অসুখ যেমন মায়োকার্ডিয়াল ইনফার্কশন, অ্যাকিউট করোনারি সিনড্রোম এবং ফুসফুসের ইডিমা বা শোথরোগেও মরফিন ব্যবহার করা হয়। চিকিৎসাশাস্ত্রে মরফিনের ব্যাপক ব্যবহার শুরু হয় দ্বিতীয় বিশ্বযুদ্ধেরসময়। সেইসময় যুদ্ধাহত মর্কিন সৈনিকদের  আঘাতের ব্যথা কমাতে ও শল্যচিকিৎসায় চেতনানশক হিসাবে মরফিন ব্যবহৃত হত। পুনঃপুন ব্যবহারের ফলে পরবর্তীকালে সৈনিকদের মধ্যে মরফিনের প্রতি আসক্তি তৈরি হয় যা “সোলজার ডিজিস” নামে পরিচিত।

## আসক্তি
মরফিন প্রচণ্ড আসক্তিকারক। এটা মানসিক ও শারীরিক উভয় ধরনের নির্ভরশীলতা তৈরি করে। মরফিনে আসক্তরা মারাত্মক রকমের অবসাদগ্রস্ততা,বিষন্নতা,নিদ্রাহীনতা, স্মৃতিবিচ্যুতি, মতিভ্রমে আক্রান্ত হয়ে থাকে।এটা সিডিউল-১ ঔষধ এবং এটার বিক্রি, বিপণন, ব্যবহার মাদকদ্রব্য নিয়ন্ত্রণ অধিদপ্তরের অধীনে করা হয়।

## তথ্যসূত্র

বিষয়শ্রেণী:জৈব যৌগ
বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
বিষয়শ্রেণী:মরফিন
বিষয়শ্রেণী:ইথার
মোস্ট ওয়েলকাম ২

**মোস্ট ওয়েলকাম ২** অনন্ত জলিল এবং অনন্য মামুন পরিচালিত ২০১৪-এ মুক্তিপ্রাপ্ত বাংলাদেশি অ্যাকশন চলচ্চিত্র। এতে অ্যাকশন পরিচালনা করেন ক্লিভ কার্টিস। এর চিত্রায়ন ২০১২ সালের ফেব্রুয়ারিতে শুরু হয়। চলচ্চিত্রটি ২০১২ সালের ব্লকবাস্টার চলচ্চিত্র *[[মোস্ট ওয়েলকাম]]*-এর দ্বিতীয় অংশ। চলচ্চিত্রে অনন্ত জলিল, আফিয়া নুসরাত বর্ষা, শিমুল খান, এবং শাহরিয়ার নাজিম জয় অভিনয় করেন। *মোস্ট ওয়েলকাম ২* বাংলাদেশের সিনেমার ইতিহাসে এটি অন্যতম একটি ব্যয়বহুল চলচ্চিত্র। চলচ্চিত্রটির মোট নির্মাণব্যয় ২০ কোটি টাকা। *মোস্ট ওয়েলকাম ২* ডলবি ডিজিটাল অডিওতে ২৯ জুলাই ২০১৪ সালে মুক্তি পায়।

## অভিনয়
* অনন্ত জলিল
* আফিয়া নুসরাত বর্ষা
* শিমুল খান
* শাহরিয়ার নাজিম জয়
* বিপাশা বসু (বিশেষ উপস্থিতি)
* শুভশ্রী গাঙ্গুলী (বিশেষ উপস্থিতি)
এবং আরো অনকেই 

## নির্মাণ
### শুরু
*মোস্ট ওয়েলকাম ২* এর দৃশ্যায়ণ ফেব্রুয়ারি ২০১২ তে শুরু হয়, ছবিটির প্রথম কিছু দৃশ্য বাংলাদেশ-ভারত সীমান্তর কাছে শুরু হয়, ছবিটির ৮০ ভাগ থাইল্যান্ড এবং ইউরোপে ধারণকৃত। প্রযোজক অনন্ত জলিল বলেছেন চলচ্চিত্রে অনেক উচ্চমানের প্রযুক্তি ব্যবহার করা হয়েছে। ছবিটি ২০১২ এর ছবি *মোস্ট ওয়েলকাম* এর সিক্যুয়াল। *মোস্ট ওয়েলকাম* বাংলাদেশের সর্বোচ্চ ব্যবসাকারী চলচ্চিত্র। এই ছবিতে অ্যাকশন ডিরেক্টর হচ্ছেন ক্লিভ কার্টিস (০০৭ জেমস বন্ড -এর অ্যাকশন ডিরেক্টর)। ছবিতে অনেক ব্যয়বহুল অ্যাকশন দৃশ্য আছে।

### অভিনেতা নির্বাচন
*মোস্ট ওয়েলকাম ২* তে প্রথম ছবি *মোস্ট ওয়েলকাম* এর সবাই আছেন শিমুল খানকে ভিলেন হিসেবে দেখা যায়, যদিও প্রথমে জ্যাকি শ্রফকে নিলেও পর সিডিউলে সমস্যার কারণে শিমুল খানকে খলনায়ক হিসেবে নেয়া হয়।

### চিত্রগ্রহণ
*মোস্ট ওয়েলকাম ২* বাংলাদেশ, থাইল্যান্ড, ইউরোপের কিছু অন্য দেশে চিত্রায়ন করা হয়েছে। চলচ্চিত্রটিতে হলিউড এর প্রযুক্তিবিদ এবং তামিল চলচ্চিত্র এন্থীরান (রোবট) এর VFX ডিজাইনারদের নিয়োগ দেয়া হয়েছে।

### মুক্তি
ছবিটি বাংলাদেশে প্রথমে ঢাকার ১৯টি হলে মুক্তি পায়, পরের সপ্তাহেই সারাদেশব্যাপী ৬২টি হলে প্রদর্শিত হয়। এরপর জাপানে ৭টি থিয়েটার মুক্তি পায়।

## আরোও দেখুন
* মোস্ট ওয়েলকাম

## তথ্যসূত্র

## বহিঃসংযোগ
* 

বিষয়শ্রেণী:২০১৪-এর চলচ্চিত্র
বিষয়শ্রেণী:২০১০-এর দশকের মারপিটধর্মী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:অনন্য মামুন পরিচালিত চলচ্চিত্র
বিষয়শ্রেণী:অনন্ত জলিল পরিচালিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:অনন্ত জলিল প্রযোজিত চলচ্চিত্র
বিষয়শ্রেণী:বাংলাদেশী ধারাবাহিক চলচ্চিত্র
বিষয়শ্রেণী:২০১৪-এর ত্রিমাত্রিক চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০১০-এর দশকের সুপারহিরো চলচ্চিত্র
বল্লালেশ্বর মন্দির

thumb|বল্লালেশ্বর, পালি
**বল্লালেশ্বর** হল গণেশের আটটি অষ্টবিনায়ক মন্দিরের অন্যতম। অষ্টবিনায়ক মন্দিরগুলির মধ্যে এই একটি মন্দিরেই গণেশের কোনো একটি অবতার তার ভক্তের নামে পরিচিত। এই মন্দিরটি ভারতের মহারাষ্ট্র রাজ্যের রায়গড় জেলার কারজাত থেকে ৩০ কিলোমিটার দূরে পালি গ্রামে অবস্থিত। মন্দিরটি সরসগড় দুর্গ ও অম্বা নদীর মধ্যে অবস্থিত।
## বহিঃসংযোগ
* Asthavinayak Darshan 

বিষয়শ্রেণী:মহারাষ্ট্রের হিন্দু মন্দির
বিষয়শ্রেণী:গণেশ মন্দির
আদিলাবাদ

**আদিলাবাদ** (; , Urdu: عادل آباد), ভারতের অন্ধ্র প্রদেশ রাজ্যের আদিলাবাদ জেলার মূল শহর এবং পৌরসভা এলাকা।

## ভৌগোলিক উপাত্ত
এই শহরটি  অক্ষাংশ ও দ্রাঘিমাংশে অবস্থিত। সমূদ্রপৃষ্ঠ থেকে এখানকার গড় উচ্চতা হল ২৬৪&nbsp;মিটার (৮৬৬&nbsp;ফুট)।

## জনসংখ্যার উপাত্ত
ভারতের ২০০১ সালের আদমশুমারি (লোক গণনা) অনুসারে আদিলাবাদ শহরের জনসংখ্যা ১০৮,২৩৩ জন।

এখানে সাক্ষরতার হার ৬৫%, যার ৭৩% নারী; যেখানে বারো জেলার সাক্ষরতার হার ৫৬% এবং সমগ্র ভারতের সাক্ষরতার হার ৫৯.৫%।

এই শহরে ৬ বছর বা তার কমবয়সী অধিবাসী জনসংখ্যার ১৪%।

## তথ্যসূত্র

বিষয়শ্রেণী:তেলেঙ্গানার নগর
বিষয়শ্রেণী:আদিলাবাদ জেলার শহর ও নগর
বিষয়শ্রেণী:আদিলাবাদ জেলা
আদিলাবাদ জেলা

[থাম্ব|250px|[Gnana Saraswati Temple, Basar|Basar মন্দিরের দৃশ্য]]
**আদিলাবাদ জেলা** (, ) হচ্ছে ভারতের অন্ধ্র প্রদেশের একটি জেলা। ২০০১ সালের তথ্যানুসারে এখানকার জনসংখ্যা ছিল ২,৪৮৮,০০৩ জন যার ২৬.৫৩% শহুরে।

## ইতিহাস
কুতুব শাহি শাসনামলের এদলাবাদ শব্দ থেকে আদিলাবাদ শব্দটির উৎপত্তি। এদলা হচ্ছে একটি গণ্ড শব্দ যা জঙ্গলের মানুষের ক্ষেত্রে ব্যবহৃত হয়। আদিলাবাদ জেলা গভীর জঙ্গল এবং গোদাবরী নদী অববাহিকায় অবস্থিত।

এই জেলা বর্তমানে লাল করিডোরের অংশ।

## তথ্যসূত্র


বিষয়শ্রেণী:ভারতের কয়লাখনির জেলা
বিষয়শ্রেণী:তেলেঙ্গানার জেলা
বিষয়শ্রেণী:অন্ধ্রপ্রদেশ
বিষয়শ্রেণী:১৯০৫-এ ভারতে প্রতিষ্ঠিত
মরফিয়াস

thumb|''মরফিয়াস

**মরফিয়াস**( or ) হলেন গ্রিক পুরানের 'স্বপ্ন দেবতা'। ঐশ্বরিক ক্ষমতা বলে মরফিয়াস মনুষ্য রূপ ধারণ করে স্বপ্নে আবির্ভূত হতে পারে।

## তথ্যসূত্র


## গ্রন্থপঞ্জি
* .
* .
* .
* 

## বহিঃসংযোগ

বিষয়শ্রেণী:গ্রিক পুরাণের চরিত্র
বিষয়শ্রেণী:ধর্মতত্ত্বে স্বপ্ন